
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԱՇՏՊԱՆՈՒԹՅԱՆ ԺԱՄԱՆԱԿ ԶԻՆԾԱՌԱՅՈՂՆԵՐԻ ԿՅԱՆՔԻՆ ԿԱՄ ԱՌՈՂՋՈՒԹՅԱՆԸ ՊԱՏՃԱՌՎԱԾ ՎՆԱՍՆԵՐԻ ՀԱՏՈՒՑՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԵՎ ««ԱՌՈՂՋՈՒԹՅԱՆ ՀԱՄԸՆԴՀԱՆՈՒՐ ԱՊԱՀՈՎԱԳՐՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»  ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՕՐԵՆՔՆԵՐԻ ՆԱԽԱԳԾԵՐԻ 


	1. «ԶԻՆԱՊԱՀ» Զինծառայողների ապահովագրության ազգային հիմնադրամ

	Ի պատասխան ս.թ. ապրիլի տասնութին ԶԻՆԱՊԱՀԻՆ ուղարկված ԱԹ/ԱԳ -1- 4/14751-2026 ԱՍՀՆ գրության՝ Ձեզ ենք ներկայացնում ««Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքում փոփոխություններ և լրացումներ կատարելու մասին» օրենքի նախագծի վերաբերյալ ԶԻՆԱՊԱՀ Զինծառայողների ապահովագրության ազգային հիմնադրամի առաջարկությունները և կարծիքը՝ ըստ կից փաստաթղթերի: Կրկին անգամ շնորհակալ եմ Ձեր թիմին՝ շատ արդյունավետ և կառուցողական համագործակցության համար։
	

	Նախագծի 2-րդ հոդվածով  առաջարկվում է օրենքի 2-րդ հոդվածը լրացնել 6.1-6.3-րդ մասերով, որոնք առաջարկում ենք համարա-կալել 5.1-5.3, հաշվի առնելով «Նորմատիվ իրավական ակտերի մասին» օրենքի 14-րդ հոդվածի 4-րդ մասի պահանջը «Օրենս-դրական ակտերում բովանդակությամբ համասեռ հոդվածները միավորվում են գլուխներում: Գլուխները կարող են միավորվել բաժիններում, իսկ բաժինները` մասերում: Անհրաժեշտության դեպքում բաժինները կարող են բաժանվել ենթաբաժինների՝ միավորելով առանձին գլուխներ:» Առաջարկում ենք այս փոփոխությունը որպես տրամաբանական շարունակություն, քանի որ 5-րդ մասն ամբողջությամբ վերաբերվում է հատուցման դեպք հասկացությանը և թե ինչն է համարվում հատուցման դեպք:
	Ընդունվել է ի գիտություն։
Ընդգծելու համար «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքի (այսուհետ՝ Օրենք) 5-րդ և 6-րդ հոդվածների անմիջական կապը և 6.1-ին մասով հատուցման դեպքի՝ 5-րդ հոդվածից տարբերվող հատկորոշիչներ սահմանելու հանգամանքը, նպատակահարմար է խնդրո առարկա լրացումը շարադրել 6-րդ մասից հետո։  

	Նախագծի 3-րդ հոդվածով` օրենքի 4-րդ հոդվածի 2-րդ կետում առաջարկում ենք «է» բայը փոխարինել «են»  բայով, քանի որ դրան հաջորդող բառերն օգտագործվում են հոգնակիով:
	Ընդունվել է։
Փոփոխությունը կատարվել է աշխատանքային կարգով համաձայնեցված տարբերակով։

	Նախագծի 3-րդ հոդվածով` օրենքի 4-րդ հոդվածի 3-րդ կետում «մասիում» բառն ուղղել,  «ծագում է» բառերից հետո լրացնել «(այդ թվում` երեխան ծնվում է)» բառերը: Նույն կետում «,մասի 3-րդ կետի «ա», «բ» և «գ» ենթակետերում» բառերը փոխարինել «մասում» բառով:
	Ընդունվել է։
Փոփոխությունը կատարվել է աշխատանքային կարգով համաձայնեցված տարբերակով։

	Նախագծի 3-րդ հոդվածով` օրենքի 4-րդ հոդվածի 1-ին կետով առաջարկվող 2.1-րդ մասի վերաբերյալ անհրաժեշտ է նկատի ունենալ, որ այդ ձևակերպումից բխում է, որ հատուցման գումարը մնում է նույնը, ինչ 2017թ. դեպքերի համար, պարզապես միանվագ գումարը չի վճարվում միանգամից, իսկ ամբողջ գումարը բաժանվում է 20 տարվա վրա ու վճարվում ամսական հավասարաչափ, այնինչ, բոլոր աշխատանքային հանդիպումների ժամանակ շեշտվել է, որ մինչև 2017թ. հատուցման դեպքերն առանձնացնելու պատճառներից մեկն էլ եղել է այն, որ միանվագ գումարները, որոնք վճարվում են 2017թ. Հատուցման դեպքերի համար, մինչև 2017թ. տեղի ունեցած դեպքերով չեն վճարվելու:  
	Ընդունվել է։
Աշխատանքային կարգով համաձայնեցված է։

	Նախագծի 4-րդ հոդվածով` օրենքի 5-րդ հոդվածում 2-րդ կետի 2-րդ ենթակետում 1-ին մասում «ունենալու» բառից հետո առաջարկում ենք լրացնել «(մինչև սույն օրենքն ուժի մեջ մտնելը տեղի ունեցած լինելու)» բառերը, իսկ օրենքի 5-րդ հոդվածի 2-րդ մասի 1-ին կետի «ա» պարբերությունը «հաշվին,» բառից հետո լրացնել «բացառությամբ 1998-2017 թվականներին տեղի ունեցած հատուց-ման դեպքերի,» բառերը և թվերը, ավելի հստակեցնելով այն: 
	Ընդունվել է։
Օրենքի 5-րդ հոդվածը խմբագրվել է աշխատանքային կարգով համաձայնեցված տարբերակով։

	Նախագծի 4-րդ հոդվածով` օրենքի 5-րդ հոդվածում առաջարկվող ««2.1. Սույն հոդվածի 1.1-ին մասում նշված դեպքերում հոդվածի 1-ին մասի 2-րդ կետում նշված տեղեկությունների հիման վրա դրանք ստանալուց հետո 3 աշխատանքային օրվա ընթացքում Հիմնադրամը բացում է սույն հոդվածի 2-րդ մասի 1-ին կետի «ա» ենթակետում նշված բանկային հաշիվը և այդ հաշվի միջոցով կատարում է միայն սույն օրենքի 4-րդ հոդվածի 2.1-ին մասում նշված ամսական հավասար վճարումները՝ սույն հոդվածի 2-րդ մասի 1-ին կետի «բ» ենթակետով և նույն մասի 2-րդ կետով սահմանված կարգով:» մասն առաջարկում ենք տեղափոխել Եզրափակիչ մաս և անցումային դրույթներ, ավելացնելով, որ անձամբ վճարվելու պահանջը տարածվում է 2008-2016 դեպքերի վրա, հաշվի առնելով «Նորմատիվ իրավական ակտերի մասին» օրենքի 13-րդ հոդվածի 4-րդ մասի 3-րդ կետի պահանջը` «Նորմատիվ իրավական ակտն ունենում է անցումային դրույթներ, եթե`
3) նորմատիվ իրավական ակտի հիմնական մասով սահմանված նորմերի ուժի մեջ մտնելուց հետո անհրաժեշտ է սահմանել ըստ որոշակի անձանց շրջանակի կամ տարածքի` ակտի հիմնական մասով սահմանված նորմերի գործողության համար այլ նորմեր»: 
	Ընդունվել է։
Օրենքի 5-րդ հոդվածը խմբագրվել է աշխատանքային կարգով համաձայնեցված տարբերակով։

	Նախագծի 4-րդ հոդվածով` օրենքի 5-րդ հոդվածի 6-րդ կետով լրացվող նոր` 5-8-րդ մասերը, որոնցով սահմանվում են հատուցման գումարների կասեցման և դադարեցման դեպքերի կարգավորումները, առաջարկում ենք շարադրել հետևյալ բովանդակությամբ, ավելի հստակեցված.
«5. Եթե ներկայացված փաստաթղթերի համաձայն` շահառուների ցանկն ամբողջական չէ (առկա են համապատասխան փաստաթղթեր կամ տեղեկություններ, որոնք վկայում են սույն օրենքի 2-րդ հոդվածով նախատեսված այլ շահառուի հնարավոր գոյության մասին և ներկայացված փաստաթղթերը բավարար չեն այդպիսի շահառուի բացակայությունը հաստատելու համար), ապա այդպիսի շահառուն հաշվառվում է սույն օրենքի 7-րդ հոդվածի 3-րդ մասում նշված շահառուների թվում և տվյալ շահառուին վճարման ենթակա հատուցման գումարի վճարումը կասեցվում է 6 ամիս ժամկետով: Սույն մասում նշված` 6-ամսյա ժամկետում անհրաժեշտ փաստաթղթերը հիմնադրամին ներկայացվելու դեպքում, տվյալ շահառուն ներառվում է շահառուների ցանկում, իսկ տվյալ շահառուին վճարման ենթակա հատուցման գումարը վճարվում է այդ շահառուին: Սույն կետում նշված` 6-ամսյա ժամկետում անհրաժեշտ փաստաթղթերը հիմնադրամին չներկայացվելու դեպքում այդպիսի շահառուն դուրս է հանվում սույն օրենքի 7-րդ հոդվածի 3-րդ մասում նշված շահառուների թվից, իսկ տվյալ շահառուին վճարման ենթակա կասեցված հատուցման գումարը հավասարաչափ բաժանվում է մնացած շահառուների միջև և վճարվում նրանց: 
6. Եթե դատական կարգով վիճարկվում է սույն օրենքի 2-րդ հոդվածով նախատեսված շահառուների շրջանակը (շահառուի իրավունքը), ապա այդ շահառուն հաշվառում է սույն օրենքի 7-րդ հոդվածի 3-րդ մասում նշված շահառուների թվում և  տվյալ շահառուին վճարման ենթակա հատուցման գումարի վճարումը կասեցվում է` մինչև գործն ըստ էության լուծող դատական ակտն օրինական ուժի մեջ մտնելու օրը: Այս դեպքում, հատուցման գումարը վճարվում է` հիմք ընդունելով   դատական ակտի բովանդակությունը»:
	Ընդունվել է։
Օրենքի 5-րդ հոդվածը խմբագրվել է աշխատանքային կարգով համաձայնեցված տարբերակով։

	Նախագծի 6-րդ հոդվածով` Եզրափակիչ մաս և անցումային դրույթներ հոդվածի 5-րդ մասում հանել «(մինչև 2017 թվականի հունվարի 1-ը տեղի ունեցած Հատուցման դեպքերի համար): բառերը և թվերը, քանի որ, նույն հոդվածի առաջին նախադասությամբ արդեն իսկ սահմանված է, որ խոսքը գնում է 2008-2016 թվականներին տեղի ունեցած Հատուցման դեպքերի մասին, հաշվի առնելով «Նորմատիվ իրավական ակտերի մասին» օրենքի 13-րդ հոդվածի 8-րդ հոդվածի պահանջները «Նորմատիվ իրավական ակտերում բացառվում են իրավական նորմերի անհիմն կրկնությունները և ներքին հակասությունները»։
	Ընդունվել է։
Նախագծի 6-րդ հոդվածը խմբագրվել է աշխատանքային կարգով համաձայնեցված տարբերակով։

	Նախագծի 6-րդ հոդվածով` Եզրափակիչ մաս և անցումային դրույթներ հոդվածի 6-րդ մասի 3-րդ կետում օգտագործվում է նոր հասկացություն` «վճարման ցուցակներ», որն առաջարկում ենք հանել, հաշվի առնելով «Նորմատիվ իրավական ակտերի մասին» օրենքի» 15-րդ հոդվածի 3-րդ մասի պահանջները «Եթե նորմատիվ իրավական ակտում օգտագործվում են նոր կամ բազմիմաստ կամ այնպիսի հասկացություններ կամ տերմիններ, որոնք առանց պարզաբանման միանշանակ չեն ընկալվում, կամ այլ նորմատիվ ակտով տրված է այդ հասկացությունների կամ տերմինների այլ սահմանում, ապա տվյալ ակտով տրվում են այդ ակտի էությունից բխող դրանց սահմանումները: Սահմանումները պետք է լինեն այնպիսին, որ ապահովեն դրանց միատեսակ ու միանշանակ ընկալումն ու կիրառումը»: 
Բացի այդ հաշվի առնելով այն հանգամանքը, որ անհրաժեշտ է սահմանել լրացուցիչ կարգավորումներ և մանրամասներ, որոնք անհրաժեշտ են ԶԻՆԱՊԱՀԻ շահառու հանդիսանալու (համարվելու) դեպքում, առաջարկում ենք Նախագծի 6-րդ հոդվածով`  Եզրափակիչ մաս և անցումային դրույթներ հոդվածի 6-րդ մասի 3-րդ կետը շարադրել հետևյալ խմբագրությամբ. «սույն հոդվածի 1-ին կամ 4-րդ մասերի հիման վրա Հիմնադրամի շահառու հանդիսանալու (համարվելու) դեպքում, եթե զինծառայողի զոհվելու կապակցությամբ տրվող` Հիմնադրամի շահառու հանդիսացող (համարվող) ամսվա «Պետական կենսաթոշակների մասին» Հայաստանի Հանրապետության օրենքով սահմանված զինվորական կենսաթոշակի ու «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքով սահմանված պարգևավճարների գումարների հանրագումարը ավելին է, քան Օրենքի 4-րդ հոդվածի 2.1-ին մասի 2-րդ կետում նշված ամսական հավասար վճարի չափից, ապա ամսական հավասար վճարը վճարվում է սույն մասում նշված կենսաթոշակի և պարգևավճարների գումարների հանրագումարի չափով: Սույն մասում նշված հանրագումարում հաշվի են առնվում Հիմնադրամի շահառուի` մինչև սույն օրենքն ուժի մեջ մտնելը գործող օրենքով կենսաթոշակի և (կամ) պարգևավճարի իրավունք ունենալու ամբողջ ժամանակահատվածում կենսաթոշակի և (կամ) պարգևավճարների գումարները: Կենսաթոշակի և (կամ) պարգևավճարի իրավունք դադարելու դեպքում, հատուցման գումարների վճարումն իրականացվում է Օրենքով սահմանված ընդհանուր հիմունքներով:»: Այս պարագայում հանվում է առաջարկվող «վճարման ցուցակ» նոր եզրույթը և սահմանվում են մանրամասն պայմաններ նշված նորմն ուժի մեջ մտնելու համար:
	Ընդունվել է։
Նախագծի 6-րդ հոդվածը խմբագրվել է աշխատանքային կարգով համաձայնեցված տարբերակով։

	Նախագծի 6-րդ հոդվածով` Եզրափակիչ մաս և անցումային դրույթներ հոդվածի 8-րդ մասում 2-րդ կետն առաջարկում ենք հանել, հաշվի առնելով այն հանգամանքը, որ մեր կողմից առաջարկվող փոփոխությամբ նույն հոդվածի 6-րդ մասի 3-րդ կետով արդեն իսկ կարգավորվում են այս հարաբերությունները:
	Ընդունվել է։
Նախագծի 6-րդ հոդվածը խմբագրվել է աշխատանքային կարգով համաձայնեցված տարբերակով։

	2. Ազգային անվտանգության ծառայություն
	29.04.2026 թ․ 

	
	N 11/651

	«Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին»  օրենքում փոփոխություններ և լրացումներ կատարելու մասին ՀՀ օրենքի նախագծի վերաբերյալ ներկայացվում են հետևյալ առաջարկությունները․
	

	Նախագծի 2-րդ հոդվածով օրենքի 2-րդ հոդվածում լրացվող նոր՝ 6.2-րդ մասում անհրաժեշտ է հստակեցնել, թե ինչ միջգերատեսչական հանձնաժողովի մասին է խոսքը։
	Ընդունվել է ի գիտություն։
 Նախագծի 2-րդ հոդվածով լրացվող՝ Օրենքի 2-րդ հոդվածի 6.2-րդ մասի համաձայն՝ միջգերատեսչական հանձնաժողովի եզրակացությունը տրվելու է Կառավարության սահմանած կարգով։ 
Կառավարության որոշմամբ կսահմանվի նաև միջգերատեսչական հանձնաժողովի կազմը (տե՛ս Կառավարության 2019 թվականի նոյեմբերի 21-ի N 1664-Ն որոշումը)։

	Նախագծի 2-րդ հոդվածով օրենքի 2-րդ հոդվածում լրացվող նոր՝ 6.3-րդ մասում «մինչև» բառից հետո լրացնել «2016» թիվը։
	Ընդունվել է։
Նախագծի 2-րդ հոդված 6.3-րդ մասը խմբագրվել է։

	Նախագծի 4-րդ հոդվածով օրենքի 5-րդ հոդվածում լրացվող նոր՝ 1.1-ին մասի 2-րդ կետի կապակցությամբ անհրաժեշտ է նկատի ունենալ, որ «Նորմատիվ իրավական ակտերի մասին» օրենքի 17-րդ հոդվածի 5-րդ մասի 2-րդ կետի համաձայն՝ արգելվում է կատարել շրջանաձև հղումներ (երբ նորմը, որին հղում է կատարվում, իր հերթին հղում է կատարում նոխորդ նորմին)։
	Ընդունվել է։
Հաշվի առնելով նաև Հիմնադրամի առաջարկությունը՝ խնդրո առարկա դրույթը հանվել է նախագծից։

	3. ՀՀ պետական պահպանության ծառայություն
	29.04.2026 թ․ 

	
	N 19/907

	Ի պատասխան 18.04.2026 թ. թիվ ԱԹ/ԱԳ -1- 4/14751-2026 գրության՝ հայտնում ենք, որ ««Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքում փոփոխություններ և լրացումներ կատարելու մասին» օրենքի նախագծի վերաբերյալ ՀՀ պետական պահպանության ծառայությունը, իր իրավասությունների շրջանակներում,  առաջարկություններ և դիտողություններ չունի։
	Ընդունվել է ի գիտություն։

	4. Պաշտպանության նախարարություն
	06.05.2026 թ․ 

	
	N ՊՆ/03/6041-2026

	2026 թվակա՝նի ապրիլի 18-ի Ձեր N ԱԹ/ԱԳ-1-4/14751-2026 գրությամբ ներկայացված «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքում փոփոխություններ և լրացումներ կատարելու մասին» օրենքի նախագծի քննարկման արդյունքներով ունենք հետևյալ առաջարկությունները.
	

	1. նախագծի 2-րդ հոդվածով՝ Օրենքի 2-րդ հոդվածում լրացվող՝
1) 6.1.-ին մասի 1-ին կետը զոհված (մահացած) զինծառայողների մասով խնդրահարույց է, քանի որ  «հատուցման դեպք» համարելու համար դրանով սահմանված է զոհվածի (մահացածի) ընտանիքի անդամի պարգևավճարի (դրամական օգնության) իրավունք ունենալու կամ ունեցած լինելու պայման: Ընդ որում, պարգևավճարի իրավունք ունեցող զոհվածի (մահացածի) ընտանիքի անդամների շրջանակը սահմանված է «Զինվորական ծառայության և զինծառայողի կարգավիճակի մասին» օրենքի 70-րդ հոդվածի 6-րդ մասով, և թե ներկայիս, թե նախկինում սահմանված տվյալ կարգավորումները նույնական չեն «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքի 2-րդ հոդվածի 3-րդ մասով՝ զինծառայողի զոհվելու (մահանալու) կամ անհայտ բացակայող ճանաչվելու դեպքում սահմանված ընտանիքի անդամների (շահառուների) շրջանակի հետ:	
	Ելնելով վերոգրյալից առաջարկում ենք 6.1-ին մասը շարադրել հետևյալ խմբագրությամբ.	
	«6.1. Սույն օրենքի համաձայն՝ Հատուցման դեպք է համարվում նաև 1998 թվականի հունվարի 1-ից մինչև 2007 թվականի դեկտեմբերի 31-ը (այսուհետ՝ 1998-2007թթ.) տեղի ունեցած մարտական գործողությունների հետևանքով զինծառայողի կյանքին կամ առողջությանը վնաս պատճառելը, եթե զինծառայողի անձնական գործում առկա է զինծառայողի կյանքին կամ առողջությանը մարտական գործողությունների հետևանքով վնաս պատճառված լինելը հավաստող փաստաթղթեր: Սույն մասում նշված փաստաթղթերի ցանկը, դրանց բովանդակությանը ներկայացվող պահանջները, դրանց հիման վրա զինծառայողի կյանքին կամ առողջությանը վնաս պատճառելը Հատուցման դեպք որակելու առանձնահատկությունները սահմանում է Կառավարությունը:»
	Ընդունվել է։
Նախագծի 6.1-ին մասը խմբագրվել է։ 

	2) 6.2-րդ մասում «բավարարված է սույն հոդվածի 6.1-ին մասի 1-ին կետի պայմանը, սակայն բացակայում է սույն հոդվածի 6.1-ին մասի 2-րդ կետում» բառերը փոխարինել «բացակայում է սույն հոդվածի 6.1-ին մասում» բառերով:
	Ընդունվել է։
Նախագծի 6.2-րդ մասը խմբագրվել է։

	2.  նախագծի 6-րդ հոդվածի 3-րդ մասում «օրվա դրությամբ» բառերից հետո լրացնել «ուսանող քույրը և եղբայրը հանդիսանում են ցերեկային ուսուցմամբ սովորող և» բառերը:
	Ընդունվել է։
Նախագծի 6-րդ հոդվածի 3-րդ մասը հանվել է։

	5. Ֆինանսների նախարարություն
	07.05.2026 թ․ 

	
	N 01/34-2/11357-2026

	Ձեր 18.04.2026թ. NԱԹ/ԱԳ-1-4/14751-2026 գրությամբ ներկայացված՝ ««Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքում փոփոխություններ և լրացումներ կատարելու մասին» ՀՀ օրենքի նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով առաջարկվում է վերանայել 1998-2016 թվականներին զոհված կամ հաշմանդամություն ստացած զինծառայողների սոցիալական հատուցման գործող մեխանիզմները՝ նպատակ ունենալով ընդլայնել սոցիալական երաշխիքների շրջանակը և ներդնել հատուցման չափերի հավասարեցման նոր գործիքակազմ: Գործող օրենսդրությամբ հատուցման դեպք են համարվում 2017թ. հունվարի 1-ից հետո տեղի ունեցած դեպքերը, որոնց համար նախատեսված է հատուցման երկփուլանի համակարգ՝ նախ միանվագ գումարի տրամադրում, այնուհետև՝ ամսական հավասար վճարներ (20 տարի ժամկետով)։ Միաժամանակ, Հիմնադրամի հոգաբարձուների խորհրդի համապատասխան որոշումներով հատուցման դեպք են դիտարկվում նաև 2008-2016թթ. տեղի ունեցած իրադարձությունները, սակայն դրանց ֆինանսավորումն իրականացվում է թե՛ Հիմնադրամի և թե՛ պետական բյուջեի միջոցների հաշվին։ Նախագծով նախատեսվում է 1998-2016թթ. բոլոր դեպքերի համար սահմանել հատուցման միասնական կարգ, և այս ժամանակահատվածի բոլոր դեպքերով ամսական հավասար վճարներն իրականացնել միայն Հիմնադրամի միջոցների հաշվին: Ըստ ներկայացված հիմնավորման՝ Նախագծի ընդունման պարագայում կանխատեսվում է ծախսերի կրճատում շուրջ 1.1 մլրդ դրամի չափով (հաշվարկները կատարված են մինչև 01.04.2026թ. զինվորական կենսաթոշակների բարձրացումը)՝ «Զինծառայողների ապահովագրության» հիմնադրամի միջոցների հաշվին վճարվող կենսաթոշակների և պարգևավճարների գծով։
Այս համատեքստում հարկ ենք համարում ներկայացնել հետևյալ դիտարկումները.
	

	Նախագծին կից ներկայացված հիմնավորմամբ բացակայում է հստակ տեղեկատվություն այն շահառուների թվաքանակի վերաբերյալ, որոնց վրա տարածվելու են առաջարկվող փոփոխությունները: Ավելին, ֆինանսական կանխատեսումները կատարված են մինչև 01.04.2026թ. զինվորական կենսաթոշակների բարձրացումը, ինչը թույլ չի տալիս ճշգրիտ գնահատել կրճատվող ծախսի իրական ծավալը։
	Ընդունվել է։
Հիմնադրամից ստացված լրացուցիչ տեղեկատվության հիման վրա վերանայված հաշվարկներն արտացոլված են նախագծի հիմնավորման մեջ։

	Հարկ ենք համարում նշել նաև, որ Առողջության համընդհանուր ապահովագրության համակարգի (ԱՀԱ) ներդրմամբ պայմանավորված՝ 17.12.2025թ. ՀՕ-477-Ն օրենքով փոփոխություններ են կատարվել «ՀՀ պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքում, որոնց համաձայն՝ ապահովագրավճար վճարողների ֆինանսական բեռի նվազեցման նպատակով դրոշմանիշային վճարների չափերը վերանայվել են նվազեցման ուղղությամբ։ Արդյունքում, արձանագրվել է դրոշմանիշային վճարներից ձևավորվող բյուջետային մուտքերի համապատասխան նվազում։ Միաժամանակ, ներկայումս օրենսդրական բարեփոխումների շրջանակում «Հաշմանդամություն ունեցող անձանց իրավունքների մասին» ՀՀ օրենքում կատարված փոփոխությունը (13.02.2026թ. ՀՕ-48-Ն), հնարավորություն է տալիս «Զինապահ» հիմնադրամի շահառու հանդիսացող հաշմանդամություն ունեցող անձանց տրամադրվող աջակցող միջոցների ֆինանսավորումն իրականացնել օրենքով չարգելված այլ աղբյուրների միջոցով՝ մասնավորապես «Զինապահ» հիմնադրամի աջակցությամբ, իսկ ներկայացված Նախագծի դեպքում ընդլայնվում է շահառուների շրջանակը։ Այդ կապակցությամբ հայտնում ենք, որ Հիմնադրամի վրա ընկնող լրացուցիչ ֆինանսական բեռը կարող է խնդրահարույց լինել՝ հանգեցնելով դրոշմանիշային վճարների դրույքաչափերի վերանայման կամ պետական բյուջեից լրացուցիչ աջակցության անհրաժեշտության։ Հետևաբար, խնդրում ենք տրամադրել տեղեկատվություն ոչ միայն ընդլայնվող շահառուների շրջանակի, այլ նաև զինվորական կենսաթոշակների բարձրացման ազդեցության վերաբերյալ։
Հաշվի առնելով վերոգրյալը՝ հայտնում ենք, որ վերոհիշյալ տեղեկատվության առկայության պայմաններում հնարավոր կլինի Նախագծի վերաբերյալ ներկայացնել հիմնավորված դիրքորոշում:
	Ընդունվել է ի գիտություն։
Ըստ հիմնադրամի տրամադրած տեղեկատվության (գրությունը կցվում է նախագծին կից շրջանառվող փաստաթղթերին)՝ հիմնադրամի լրացուցիչ ծախսը կկազմի 1,185.0 մլն դրամ, իսկ  20 տարվա կտրվածով՝ 23,692.0 մլն դրամ։ Ընդ որում, 2008-2016թթ շահառուների մի մասի համար 20 տարվա հաշվարկը սկսվել է 2018 թվականի սեպտեմբեր ամսից, իսկ մյուս մասինը՝ 2019 թվականի ապրիլ ամսից։
 Ըստ Հիմնադրամի պաշտոնական կայքէջում հրապարակված տվյալների (հրապարակված է «Մեր մասին» բաժնի «հաշվետվություններ» ենթաբաժնում (ԳԳՏ հաշվետվություններ))՝ 2017-2026 (1-ին եռամսյակ) ժամանակահատվածում Հիմնադրամի ընդամենը եկամուտները կազմել են 252,518.0 մլն դրամ, ընդամենը ծախսերը՝ 149,147.0, իսկ զուտ եկամուտը՝ 169,054.0 մլն դրամ։
Հարկ է նկատի ունենալ, որ զուտ եկամուտը ավելացման միտում ունի։

	6. Ներքին գործերի նախարարություն
	29.04.2026 թ․ 

	
	N 43/6/123786-26

	Ի պատասխան Ձեր՝ 18․04․2026թ․ թիվ ԱԹ/ԱԳ-1-4/14751-2026 գրության՝ ՀՀ ներքին գործերի նախարարությունում քննարկվել է «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքում փոփոխություններ և լրացումներ կատարելու մասին» օրենքի նախագիծը, որի վերաբերյալ առաջարկություններ և առարկություններ չկան։
	Ընդունվել է ի գիտություն։

	«Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին»  օրենքում փոփոխություններ և լրացումներ կատարելու մասին ՀՀ օրենքի նախագիծը ներկայացված է հանրային քննարկման՝ www.e-draft.am կայքում
	

	7. ՀՀ կենտրոնական բանկ
	23.06.2026 թ.

	
	N 15.1-07/578-26

	Ուսումնասիրելով ««Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքում (այսուհետ՝ Օրենք) փոփոխություններ և լրացումներ կատարելու մասին»»  օրենքի լրամշակված նախագիծը (այսուհետ՝ Նախագիծ), հայտնում ենք հետևյալը՝ 
	

	ՀՀ քաղաքացիական դատավարության օրենսգրքի (այսուհետ՝ Օրենսգիրք) 235-237-րդ հոդվածների կարգավորումներում բացակայում է զինծառայողի կյանքին կամ առողջությանը մարտական գործողությունների հետևանքով վնաս պատճառված լինելու փաստի հաստատման վերաբերյալ վարույթը, ընդ որում՝ 237-րդ հոդվածի 2-րդ մասի 7-րդ կետում հստակ նախատեսված է բացառություն անձնագրի և զինվորական փաստաթղթերի վերաբերյալ։ Վերոգրյալի համատեքստում անհրաժեշտ է պարզաբանել զինծառայողի կյանքին կամ առողջությանը մարտական գործողությունների հետևանքով վնաս պատճառված լինելը հավաստող փաստաթուղթը հանդիսանում է արդյոք Օրենսգրքում հիշատակված «զինվորական փաստաթուղթ» թե ոչ, քանի որ, այդպիսին հանդիսանալու դեպքում Նախագծով առաջարկվող կարգավորումը կարող է հակասել ՀՀ քաղաքացիական դատավարության օրենսգրքով գործող կարգավորումներին։ 
Պայմանավորված վերոգրյալով՝ Նախագծի 2-րդ հոդվածով նախատեսվող՝ Օրենքի 2-րդ հոդվածում լրացվող նոր բովանդակությամբ  6․1 մասի «հանձնաժողովի եզրակացությամբ» բառերից հետո առաջարկում ենք հեռացնել «կամ դատական կարգով։» բառերը։
	Ընդունվել է ի գիտություն:
Նախագծի 2-րդ հոդվածում լրացվող 6.2-րդ մասը հարաբերությունները կարգավորում է այն դեպքում, երբ առկա չէ 1998 թվականի հունվարի 1-ից մինչև 2007 թվականի դեկտեմբերի 31-ը տեղի ունեցած մարտական գործողությունների հետևանքով զինծառայողի կյանքին կամ առողջությանը վնաս պատճառելը հավաստող փաստաթուղթ: Նման փաստաթղթի առկայության դեպքում հարաբերութունները կարգավորվում են Նախագծի 2-րդ հոդվածում լրացվող 6.1-ին մասով:
Փաստաթղթերի բացակայության դեպքում, օրինակ վկայությամբ, դատական կարգով անձը կարող է հաստատվել, որ զինծառայողի կյանքին կամ առողջությանը վնաս պատճառվել խնդրո առարկա հիմքով:
Ըստ այդմ, Նախագծով առաջարկվող կարգավորումը չի հակասում ՀՀ քաղաքացիական դատավարության օրենսգրքով գործող կարգավորումներին։ 

	Նախագծի 4-րդ հոդվածով նախատեսվող՝ Օրենքի 5-րդ հոդվածում լրացվող նոր բովանդակությամբ 5-րդ մասն առաջարկում ենք վերանայել ելնելով իրավական որոշակիության սկզբունքից, քանի որ առաջարկվող տեքստում՝ մասնավորապես՝ «(..) շահառուների թիվն ամբողջական չէ կամ առկա են համապատասխան փաստաթղթեր կամ տեղեկություններ, որոնք վկայում են (…) այլ շահառուի հնարավոր գոյության մասին և ներկայացված փաստաթղթերը բավարար չեն այդպիսի շահառուի բացակայությունը հաստատելու համար»(...) նախադասության մեջ օգտագործված են ոչ միանշանակ մեկնաբանման հնարավորություն ընձեռող բառեր և արտահայտություններ ինչի արդյունքում կարգավորումը կարող է առաջացնել խնդիրներ կիրարկման ընթացքում։
	Ընդունվել է ի գիտություն:
Խնդրո առարկա դրույթը նախատեսվել է Զինծառայողների կյանքին կամ առողջությանը պատճառված վնասների հատուցման հիմնադրամի նախաձեռնությամբ՝ իրավակաիրառ պրակտիկայից ելնելով:
Կարգավորումը վերաբերում է այն դեպքերին, երբ օրինակ որևէ մեկի հայտարարությամբ պարզ է դառնում, որ զոհված զինծառայողն արտերկրում ունի զավակ, սակայն նրա գտնվելու կոնկրետ վայրը հայտնի չէ: 

	Առաջարկում ենք վերանայել Նախագծի 5-րդ հոդվածով նախատեսվող՝ Օրենքի 7-րդ հոդվածում լրացվող նոր բովանդակությամբ 3․2-րդ մասը՝ հստակեցնելով թե 14 տարին լրացած անչափահաս շահառուն ինչպես է դիմում ներկայացնելու՝ անձամբ թե ծնողի, որդեգրողի, խնամակալի կողմից։ Անհրաժեշտ է հաշվի առնել ՀՀ քաղաքացիական օրենսգրքի 30-րդ հոդվածի 1-ին մասի պահանջները։ Միաժամանակ հաշվի առնելով ՀՀ քաղաքացիական օրենսգրքի 30-րդ հոդվածի 4-րդ մասի կարգավորումները, առաջարկում ենք նաև մշակել կարգավորում այն դեպքի համար երբ առկա կլինի խնամակալի, ծնողի, որդեգրողի և 14 տարին լրացած անչափահաս շահառուի միջև անհամաձայնություն համապատասխան մարմին ներկայացվող դիմումի վերաբերյալ։
	Ընդունվել է ի գիտություն։
Նախագծի 5-րդ հոդվածով նախատեսվող՝ Օրենքի 7-րդ հոդվածում լրացվող 3.1-ին և 3․2-րդ մասերը հանվել են նախագծիցը խմբագրվել է:
Հարաբերությունները կարգավորված են ՀՀ քաղաքացիական օրենսգրքով։ 

	8. «ԶԻՆԱՊԱՀ» Զինծառայողների ապահովագրության ազգային հիմնադրամ
	25.06.2026 թ․ 

	
	N Ե-Զին-84-2026

	Ինչպես տեղյակ եք, ներկայումս շրջանառության մեջ է գտնվում ««Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքում փոփոխություններ և լրացումներ կատարելու մասին» օրենքի նախագծը։
Նախագծով ի թիվս այլ փոփոխությունների, նախատեսվում է վերանայել նաև օրենքով Զինծառայողների կյանքին կամ առողջությանը պատճառված վնասների հատուցման հիմնադրամի (այսուհետ՝ Զինապահ) հոգաբարձուների խորհրդի լիազորությունները և ուժը կորցրած ճանաչել ««Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքի 4-րդ հոդվածի 5-րդ մասի 2-րդ կետը, որով սահմանված է մինչև 2017 թվականը տեղի ունեցած հատուցման դեպքերով գումարները վճարելու վերաբերյալ ԶԻՆԱՊԱՀԻ հոգաբարձուների խորհրդի լիազորությունը։
Միաժամանակ, «Առողջության համընդհանուր ապահովագրության մասին» օրենքում փոփոխություններ և լրացումներ կատարելու մասին» 2026 թվականի ապրիլի 7-ի ՀՕ-135-Ն օրենքով ճշգրտվել է առողջության համընդհանուր ապահովագրության շահառուների շրջանակը՝ դրամուն ներառելով նաև այն անձանց, ովքեր ԶԻՆԱՊԱՀԻՑ հատուցման գումարներ են ստանում հոգաբարձուների խորհրդի որոշման հիման վրա և նախկինում դուրս էին մնացել առողջության համընդհանուր ապահովագրության ծածկույթից։ Նշված փոփոխություններն ուժի մեջ են մտնում 2027 թվականի հունվարրի 1-ից։
Սակայն, հաշվի առնելով, որ շրջանառվող նախագծով նախատեսվում է ուժը կորցրած ճանաչել հենց այն իրավական հիմքը (4-րդ հոդվածի 5-րդ մասին 2-րդ կետը), որի վրա հենվում է «առողջության համընդհանուր ապահովագրության մասին» օրենքի համապատասխան կարգավորումը, առաջանում է երկու օրենքների միջև անհամապատասխանության ռիսկ։
Հետևաբար, առաջարկում ենք ««Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքում փոփոխություններ կատարելու մասին օրենքի նախագծի փաթեթեում ներառել նաև «Առողջության համընդհանուր ապահովագրության մասին»օրենքում (այդ թվում՝ «Առողջության համընդհանուր ապահովագրության մասին» օրենքում փոփոխություններ և լրացումներ կատարելու մասին» 20236 թվականի ապրիլի 7-ի ՀՕ-135-Ն օրենքում) համապատասխան փոփոխություններ նախատեսող նախագիծ՝ «Առողջության համընդհանուր ապահովագրության մասին» օրենքի 11-րդ հոդվածի 2-րդ մասի 9-րդ կետի իրավական հիմքերը համապատասխանեցնելու նպատակով։
Այդ փոփոխությունները կապահովի, որ 2027 թվականի հունվարի 1-ից օրենքի նշված դրույթի կիրառումը հիմնված լինի գործող իրավակարգավորման վրա և կբացառի ուժը կորցրած իրավական նորմերին հղում կատարելու արդյունքնում առաջացած իրավական անորոշությունները։
Հարցերի կամ լրացուցիչ քննարկումների համար անհրաժեշտության դեպքում պատրաստ ենք ներկայացնել անհրաժեշտ պարզաբանումներ։
	Ընդունվել է:
««Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքում փոփոխություններ կատարելու մասին օրենքի նախագծի փաթեթում ներառվել նաև «Առողջության համընդհանուր ապահովագրության մասին» օրենքում փոփոխություն կատարելու մասին» օրենքի նախագիծ:

	9. ՀՀ արդարադատության նախարարություն
	07.07.2026 թ.

	««Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքում փոփոխություններ և լրացումներ կատարելու մասին» օրենքի նախագծի (այսուհետ՝ Նախագիծ) վերաբերյալ հայտնում ենք հետևյալը․
	

	Նախագծի 2-րդ հոդվածով նախատեսվում է «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքի (այսուհետ՝ Օրենք)   2-րդ հոդվածը լրացնել հետևյալ բովանդակությամբ 6.1-6.3-րդ մասերով. 
«6.1. Սույն օրենքի համաձայն՝ Հատուցման դեպք է համարվում նաև 1998 թվականի հունվարի 1-ից մինչև 2007 թվականի դեկտեմբերի 31-ը (այսուհետ՝ 1998-2007թթ) տեղի ունեցած մարտական գործողությունների հետևանքով զինծառայողի կյանքին կամ առողջությանը վնաս պատճառելը, եթե զինծառայողի անձնական գործում առկա է զինծառայողի կյանքին կամ առողջությանը մարտական գործողությունների հետևանքով վնաս պատճառված լինելը հավաստող փաստաթուղթ: Սույն կետում նշված փաստաթղթերի ցանկը, դրանց բովանդակությանը ներկայացվող պահանջները, դրանց հիման վրա զինծառայողի կյանքին կամ առողջությանը վնաս պատճառելը Հատուցման դեպք որակելու առանձնահատկությունները սահմանում է Կառավարությունը:
6.2. Եթե Հատուցման դեպքը 1998-2007թթ տեղի ունեցած համարվելու համար բացակայում է սույն հոդվածի 6.1-ին մասում նշված փաստաթուղթը, ապա զինծառայողի կյանքին կամ առողջությանը մարտական գործողությունների հետևանքով վնաս պատճառված լինելը հավաստվում է Կառավարության սահմանած կարգով տրված միջգերատեսչական հանձնաժողովի եզրակացությամբ կամ դատական կարգով:
6.3. Սույն օրենքի համաձայն՝ Հատուցման դեպք է համարվում նաև 2008 հունվարի 1-ից մինչև 2016 թվականի դեկտեմբերի 31-ը (այսուհետ՝ 2008-2016թթ)  տեղի ունեցած մարտական գործողությունների հետևանքով զինծառայողի կյանքին կամ առողջությանը վնաս պատճառելը։»:
	

	Օրենքի 2-րդ հոդվածի՝ նոր լրացվող 6․1-ին մասի առաջին նախադասության մեջ նշվում է «զինծառայողի կյանքին կամ առողջությանը մարտական գործողությունների հետևանքով վնաս պատճառված լինելը հավաստող փաստաթուղթ», մինչդեռ, հաջորդ նախադասության մեջ կիրառվել է «սույն կետում նշված փաստաթղթերի ցանկը» ձևակերպումը, իսկ 6․2-րդ մասում կրկին կիրառվել է «փաստաթուղթը» բառը։ Նշված անհամապատասխանությունն անհրաժեշտ է շտկել, մասնավորապես, եթե նկատի է առնվում մեկ փաստաթուղթ, ապա բոլոր մասերում անհրաժեշտ է կիրառել «փաստաթուղթ» բառն իր համապատասխան հոլովաձևերով, իսկ եթե խոսքը փաստաթղթերի մասին է, անհրաժեշտ է նոր լրացվող բոլոր մասերում կիրառել «փաստաթղթեր» բառն իր համապատասխան հոլովաձևերով։ Միաժամանակ, նոր լրացվող 6․1-ին մասում «Սույն կետում» բառերն անհրաժեշտ է փոխարինել «Սույն մասում» բառերով, քանի որ տվյալ դեպքում նկատի է առնվում Օրենքի 2-րդ հոդվածի 6․1-ին մասը։
Այս առումով անհրաժեշտ է հաշվի առնել «Նորմատիվ իրավական ակտերի մասին» օրենքի 14-րդ հոդվածի 3-րդ մասի դրույթները։
	Ընդունվել է:
Օրենքի 2-րդ հոդվածի՝ նոր լրացվող 6․1-ին մասում նշված՝ զինծառայողի կյանքին կամ առողջությանը մարտական գործողությունների հետևանքով վնաս պատճառված լինելը հավաստող փաստաթուղթը կարող է լինել զորամասի տված տեղեկանքը, քննչական մարմնից ստացված որևէ փաստաթուղթ և այլն:
Առաջարկի հաշվառմամբ Օրենքի 2-րդ հոդվածի՝ նոր լրացվող 6․1-ին և 6.2-րդ մասերը խմբագրվել են:
Միաժամանակ, նոր լրացվող 6․1-ին մասում «Սույն կետում» բառերը փոխարինվել են «Սույն մասում» բառերով:

	Նախագծի 3-րդ հոդվածով նախատեսվում է Օրենքի 4-րդ հոդվածը լրացնել նոր՝ 2.1-ին մասով, որի 1-ին մասով նախատեսվում է, որ 1998-2016 թվականներին տեղի ունեցած Հատուցման դեպքերի համար՝ սույն օրենքի 2-րդ մասի 1-ին և 2-րդ կետերում նշված միանվագ վճարվող գումարը չի վճարվում։
Օրենքի 4-րդ հոդվածի 2-րդ մասի համաձայն՝ Սույն հոդվածի 1-ին մասում նշված գումարները վճարվում են հետևյալ պայմաններով. 1) սույն հոդվածի 1-ին մասի 1-ին կետի և 2-րդ կետի «ա», «բ» և «գ» ենթակետերում նշված գումարից 10.000.000 դրամը վճարվում է միանվագ, իսկ մնացած գումարը՝ ամսական հավասար վճարներով՝ 20 տարվա ընթացքում. 2) սույն հոդվածի 1-ին մասի 2-րդ կետի «դ», «ե» և «զ» ենթակետերում նշված գումարից 5.000.000 դրամը վճարվում է միանվագ, իսկ մնացած գումարը՝ ամսական հավասար վճարներով՝ 20 տարվա ընթացքում:
Այսպիսով, ստացվում է, որ Հատուցման դեպքի տարեթվից կախված միանվագ վճարվող գումարի դեպքում տարբերակում է դրվում անձանց միջև։ Ելնելով նշվածից՝ գտնում ենք, որ նման մոտեցումը պարզաբանման կարիք ունի։
	Ընդունվել է ի գիտություն:
2017 թվականի հունվարի 1-ին և դրանից հետո տեղի ունեցած Հատուցման դեպքերի համար գումարները տրամադրվել են միայն Զինապահի կողմից:
Մինչև 2017 թվականի հունվարի 1-ը տեղի ունեցած Հատուցման դեպքերի համար տևական ժամանակ պետական բյուջեից վճարվել է կենսաթոշակ, պարգևավճար (դրամական օգնություն):
Քննարկվող դեպքերում շահառուները չեն գտնվում փաստական նույն հանգամանքներում, ուստի կարող է կիրառվել տարբերակված մոտեցում:
Բացի դրանիրց հարկ է հաշվի առնել նաև Զինապահի ֆինանսական հնարավորությունները:

	Նախագծի 3-րդ հոդվածով Օրենքի 4-րդ հոդվածի՝ նոր լրացվող 2.1-ին մասով 2-րդ կետի համաձայն՝ 1998-2016 թվականներին տեղի ունեցած Հատուցման դեպքերի համար՝ (․․․) վճարվում են միայն ամսական հավասար վճարներ՝ 2017 թվականի հունվարի 1-ից հետո տեղի ունեցած Հատուցման դեպքերի համար սույն հոդվածի 2-րդ մասի 1-ին և 2-րդ կետերում նշված՝ մնացած գումարից այդ կետերով սահմանված կարգով հաշվարկված ամսական հավասար վճարների չափերով՝ 20 տարվա ընթացքում։
		Վերը նշված կարգավորման մեջ հստակեցման կարիք ունի, թե Հատուցման դեպքերի համար Օրենքի 4-րդ հոդվածի 2-րդ մասի 1-ին և 2-րդ կետերում նշված «մնացած գումար»-ի չափը ո՞ր պահից (ժամկետից) սկսած է որոշվելու՝ իրավական որոշակիության սկզբունքի ապահովման և առաջարկվող դրույթի կանխատեսելիության նպատակով։
	Ընդունվել է ի գիտություն:
Նախագծի 3-րդ հոդվածով Օրենքի 4-րդ հոդվածի՝ նոր լրացվող 2.1-ին մասով 2-րդ կետում հղում է կատարված Օրենքի 4-րդ հոդվածի 2-րդ մասի 1-ին և 2-րդ կետերին, որտեղ հստակ նշված է «մնացած գումարի» ստացումը՝  «սույն հոդվածի 1-ին մասի 1-ին կետի և 2-րդ կետի «ա», «բ» և «գ» ենթակետերում նշված գումարից 10.000.000 դրամը վճարվում է միանվագ, իսկ մնացած գումարը՝ …»: Այսինքն, «մնացած գումարը »= (սույն հոդվածի 1-ին մասի 1-ին կետի և 2-րդ կետի «ա», «բ» և «գ» ենթակետերում նշված գումար)- 10.000.000:

	Նախագծի 4-րդ հոդվածի 5-րդ մասով նախատեսվում է Օրենքի 5-րդ հոդվածի 1-ին մասը «ունենալու» բառից հետո լրացնել «(մինչև սույն օրենքն ուժի մեջ մտնելը տեղի ունեցած լինելու)» բառերով։ Նշված կարգավորման մեջ հիմնավորման կարիք ունի, թե տվյալ լրացումն ինչո՞վ է պայմանավորված, արդյունքում ի՞նչ իրավական հետևանքներ կարող է առաջացնել։  
	Ընդունվել է ի գիտություն:
«Հատուցման դեպք տեղի ունենալու պարագայում» ձևակերպումը  նշանակում է՝ եթե ապագայում տեղի ունենա հատուցման դեպք կամ Հատուցման դեպքի առաջացման դեպքում։ Այսինքն՝ խոսքը վերաբերում է հնարավոր, դեռևս չտեղի ունեցած դեպքին:
Խնդրո առարկա լրացմամբ հստակեցվում է, որ Օրենքի 5-րդ հոդվածի 1-ին մասը վերաբերելի է նաև մինչև սույն օրենքն ուժի մեջ մտնելը տեղի ունեցած դեպքերին:

	5. Նախագծի 4-րդ հոդվածի 5-րդ մասով նախատեսվում է Օրենքի 5-րդ հոդվածի 4-րդ մասը «ենթակետում» բառից հետո լրացնել «և նույն հոդվածի 2.1-ին մասում» բառերով։
Վերը նշված դրույթն անհրաժեշտ է վերանայել՝ նկատի ունենալով, որ «նույն հոդվածի 2.1-ին մասում» ձևակերպմամբ նկատի է առնվում Օրենքի 5-րդ հոդվածի 2․1-ին մասը, մինչդեռ, Օրենքի 5-րդ մասում 2․1-ին մաս առկա չէ․ հետևաբար կառաջանա ինկորպորացման խնդիր։
	Ընդունվել է:
Խնդրո առարկա դրույթում «և նույն հոդվածի 2.1-ին մասում» բառերը փոխարինվել են «և 3-րդ կետում» բառերով:

	Նախագծի 4-րդ հոդվածի 6-րդ մասով Օրենքի 5-րդ հոդվածի՝ նոր լրացվող 5-րդ մասում հղում է կատարվում Օրենքի 7-րդ հոդվածի 3-րդ մասին (այդ մասում նշված շահառուներին), սակայն Օրենքի 7-րդ հոդվածի 3-րդ մասը բաղկացած է մի քանի կետերից, իսկ 1-ին կետում հիշատակվում են Օրենքի 2-րդ հոդվածի 3-րդ կամ 4-րդ կամ 4.1-ին մասերով սահմանված շահառուները, ուստի գտնում ենք, որ տարընկալումներից խուսափելու նպատակով Օրենքի 5-րդ հոդվածի՝ նոր լրացվող 5-րդ մասում անհրաժեշտ է հստակեցնել, թե Օրենքի 7-րդ հոդվածի 3-րդ մասի ո՞ր կետում նշված շահառուների մասին է խոսքը։ 
	Ընդունվել է ի գիտություն:
Նախագծի 4-րդ հոդվածի 6-րդ մասով Օրենքի 5-րդ հոդվածի՝ նոր լրացվող 5-րդ մասը վերաբերելի է Օրենքի 7-րդ հոդվածի 3-րդ մասում նշված բոլոր շահառուներին:

	Նախագծի 4-րդ հոդվածի 6-րդ մասում Օրենքի 5-րդ հոդվածի՝ նոր լրացվող 6-րդ մասում «հաշվառում է» բառն անհրաժեշտ է փոխարինել «հաշվառվում է» բառով։
	Ընդունվել է:
Օրենքի 5-րդ հոդվածի՝ նոր լրացվող 6-րդ մասում «հաշվառում է» բառերը փոխարինվել է «հաշվառվում է» բառերով։

	Նախագծի 5-րդ հոդվածի 1-ին մասով նախատեսվում է Օրենքի 7-րդ հոդվածի 2-րդ մասը շարադրել նոր խմբագրությամբ, որի արդյունքում Օրենքի 7-րդ հոդվածի գործող 2-րդ մասի 1-ին և 2-րդ կետերը դուրս են մնում։ Միաժամանակ, Օրենքի 7-րդ հոդվածի 3-րդ մասում հղում է կատարվում 7-րդ հոդվածի 2-րդ մասի 2-րդ կետում նշված դեպքին։ Ելնելով նշվածից՝ Օրենքի 7-րդ հոդվածի 3-րդ մասում ևս անհրաժեշտ է կատարել համապատասխան փոփոխություն։
	Ընդունվել է:
Նախագծի 5-րդ հոդվածի 2-րդ մասով խմբագրվող՝ Օրենքի  7-րդ հոդվածի 3-րդ մասում «մասի 2-րդ կետում» բառերը փոխարինել «մասում» բառով:

	Նախագծի 5-րդ հոդվածի 2-րդ մասում «ավելացնել» բառն անհրաժեշտ է փոխարինել «լրացնել» բառով՝ նկատի ունենալով «Նորմատիվ իրավական ակտերի մասին» օրենքի 33-րդ հոդվածի 3-րդ մասի կարգավորումը։
	Ընդունվել է:
Նախագծի 5-րդ հոդվածի 2-րդ մասում «ավելացնել» բառը փոխարինվել է «լրացնել» բառով:

	Նախագծի 5-րդ հոդվածի 3-րդ մասով Օրենքի 7-րդ հոդվածի՝ նոր լրացվող 3․2-րդ մասի համաձայն՝ Համապատասխան պետական մարմին ներկայացված դիմումի հիման վրա հատուցման գումարը կարող է վճարվել նաև 14 տարին լրացած անչափահաս շահառուին։ 
Նշված կարգավորման մեջ անհրաժեշտ է հստակեցնել՝ «համապատասխան պետական մարմին» ձևակերպմամբ ո՞ր պետական մարմինն է նկատի առնվում, միաժամանակ, պարզ չէ, թե նշված դիմումն ու՞մ կողմից է ներկայացվելու։ Հարկ է նշել նաև, որ Հայաստանի Հանրապետության քաղաքացիական օրենսգրքի 30-րդ հոդվածի 2-րդ մասի 1-ին կետի համաձայն թեև տասնչորսից մինչև տասնութ տարեկան անչափահասները, առանց ծնողների, որդեգրողների կամ հոգաբարձուի համաձայնության, իրավունք ունեն տնօրինել իրենց աշխատավարձը, կրթաթոշակը և այլ եկամուտները, սակայն առաջարկվող կարգավորման մեջ անհրաժեշտ է հստակեցնել, թե ինչ եղանակով է 14 տարին լրացած անչափահաս շահառուին վճարվելու հատուցման գումարը՝ նկատի ունենալով, որ վերջինս իր անունով բանկային հաշիվ բացելու իրավունք դեռևս չունի։
	Ընդունվել է ի գիտություն։
Նախագծի 5-րդ հոդվածով նախատեսվող՝ Օրենքի 7-րդ հոդվածում լրացվող 3.1-ին և 3․2-րդ մասերը հանվել են նախագծիցը խմբագրվել է:
Հարաբերությունները կարգավորված են ՀՀ քաղաքացիական օրենսգրքով։

	Նախագծի 6-րդ հոդվածի 6-րդ մասի 2-րդ կետով նախատեսվում է Սույն հոդվածի 4-րդ մասում նշված շահառուների ամսական հավասար վճարները վճարելու՝ Օրենքի 4-րդ հոդվածի 2.1-ին մասի 2-րդ կետում նշված 20 տարին հաշվարկվում է՝  2015-2016 թվականներին տեղի ունեցած Հատուցման դեպքերի համար՝ 2018 թվականի սեպտեմբեր ամսից, 2008-2014 թվականներին տեղի ունեցած հատուցման դեպքերի համար՝ 2019 թվականի ապրիլ ամսից սկսած։ 
Նկատի ունենալով, որ այն անձանց (շահառուների) համար, ովքեր արդեն ստանում են հատուցման գումարներ Հիմնադրամի որոշումներով, նման կարգավորումը կարող է կրճատել հատուցման գումարը ստանալու ժամկետը, ուստի առաջարկում ենք վերանայել և պարզաբանել՝ կարգավորման հնարավոր վատթարացնող բնույթ կրելը բացառելու նպատակով։
	Ընդունվել է ի գիտություն:
Խնդրո առարկա դրույթով առաջին անգամ սահմանվում է որոշակի խումբ շահառուներին հատուցման գումարներ վճարելու ժամկետ՝ օրենքի ընդհանուր տրամաբանության ներքո: Այն չի կարող ունենալ վատթարացնող բնույթ, քանի որ սահմանվում է առաջին անգամ: Բացի դրանից, հարկ է նկատի ունենալ, որ «Պետական կենսաթոշակների մասին» օրենքի 13-րդ հոդվածի 10-րդ և 22-րդ հոդվածի 4-րդ մասերի համաձայն՝ « … հատուցման գումարի վճարումը դադարեցնելուց հետո սույն մասում նշված անձինք ձեռք են բերում սույն հոդվածով սահմանված կենսաթոշակի իրավունք»:

	Նկատի ունենալով, որ Նախագծով նոր մեխանիզմ է դրվում, որով շահառուների շրջանակում ներառվում են նաև 1998-2016 թվականներին տեղի ունեցած մարտական գործողությունների հետևանքով զինծառայողի կյանքին կամ առողջությանը վնաս պատճառվելու դեպքերը՝ առաջարկում ենք քննարկել նաև այն պրակտիկ դեպքերը, երբ ՀՀ պաշտպանության ժամանակ զոհված անձանց ընտանիքի անդամները չեն կարողանում օգտվել Օրենքով նախատեսված հատուցումներից, քանի որ չեն ընդունում ԴՆԹ նույնականացման պատասխանը, ինչի հետևանքով չի տրամադրվում մահվան վկայական, միաժամանակ նշված անձանց դատական կարգով «անհայտ բացակայող» ճանաչելու մասով կարող է առաջանալ իրավական խնդիր։ Համաձայն Հայաստանի Հանրապետության քաղաքացիական օրենսգրքի 44-րդ հոդվածի՝ անձը կարող է ճանաչվել անհայտ բացակայող, եթե մեկ տարվա ընթացքում նրա բնակության վայրում տեղեկություններ չկան նրա գտնվելու վայրի մասին։ Սակայն ԴՆԹ փաստացի պատասխանի (անձի զոհված լինելու հանգամանքի) առկայությունը դատարանի համար կարող է նաև հիմք հանդիսանալ նման հայցը մերժելու համար՝ հաշվի առնելով անձի մահվան հավանականության բարձր աստիճանը։ Սա կարող է ստեղծել մի իրավիճակ, երբ ընտանիքը չի կարողանում ստանալ հատուցում ո՛չ զոհվելու, ո՛չ էլ անհայտ բացակայող ճանաչվելու հիմքով։ Ուստի, նոր շահառուների ներառման համատեքստում, առաջարկում ենք դիտարկել նշված խումբ անձանց ընտանիքի անդամների համար այլընտրանքային աջակցության մեխանիզմների ներդրման հարցը, որոնք թույլ կտան ապահովել նրանց սոցիալական իրավունքների իրացումը մինչև իրավական վերջնական կարգավիճակի հստակեցումը:
	Ընդունվել է ի գիտություն:
Առաջարկը դուրս է Օրենքի, ուստիև նախագծի կարգավորման առարկայի շրջանակներից:
Հարկ է նկատի ունենալ, թե՛ Օրենքով, թե՛ այլ Օրենքներով սոցիալական երաշխիքները տրամադրվում են ըստ սոցիալական կարգավիճակի: Անորոշ սոցիալական կարգավիճակի դեպքում սոցիալական երաշխիքներ չեն տրվում:

	10. Վարչապետի աշխատակազմի պետաիրավական վարչություն
	18.08.2026

	
	N 02/10.19/28132-2026

	1. Նախագծի 2-րդ հոդվածով լրացվող 6.1-ին մասով առաջարկվում է ՀՀ պաշտպանության ժամանակ զինծառայողների կյանքին կամ առողջությանը պատճառված վնասների հատուցման դեպք դիտարկել նաև 1998 թվականի հունվարի 1-ից մինչև 2007 թվականի դեկտեմբերի 31-ը տեղի ունեցած մարտական գործողությունների հետևանքով զինծառայողի կյանքին կամ առողջությանը վնաս պատճառելը, եթե զինծառայողի անձնական գործում առկա է զինծառայողի կյանքին կամ առողջությանը մարտական գործողությունների հետևանքով վնաս պատճառված լինելը հավաստող որևէ փաստաթուղթ: Միևնույն ժամանակ, նախատեսվում է, որ փաստաթղթերի ցանկը, դրանց բովանդակությանը ներկայացվող պահանջները, դրանց հիման վրա զինծառայողի կյանքին կամ առողջությանը վնաս պատճառելը հատուցման դեպք որակելու առանձնահատկությունները սահմանելու է Կառավարությունը: Մինչդեռ, պարզ չէ՝ հատուցման դեպք որակելու առանձնահատկությունների ներքո ինչ է ի նկատի առնվում: Հետևաբար, նշված լիազորող նորմը խնդրահարույց է օրինականության սահմանադրական սկզբունքի տեսանկյունից, որի համաձայն՝ լիազորող նորմերը պետք է համապատասխանեն իրավական որոշակիության սկզբունքին։
	Ընդունվել է:
Նախագծի 2-րդ հոդվածով լրացվող 6.1-ին մասում կատարվել է համապատասխան փոփոխություն։

	2. Նախագծի 3-րդ հոդվածով լրացվող 2.1-ին մասի համաձայն՝ 1998-2016 թվականներին տեղի ունեցած հատուցման դեպքերի համար՝ վճարվելու են միայն ամսական հավասար վճարներ՝ 2017 թվականի հունվարի 1-ից հետո տեղի ունեցած հատուցման դեպքերի համար մնացած գումարից: Ստացվում է, որ գործող կարգավորումներով սահմանված դեպքերի համար վճարվում է առավել շատ գումար, իսկ 1998-2016 թվականներին տեղի ունեցած հատուցման դեպքերի համար վճարվելու են միայն միանվագ վճարից հետո մնացած՝ ըստ էության նվազեցված գումարը: Հետևաբար, նման տարբերակված մոտեցման դրսևորումը լրացուցիչ հիմնավորման կարիք ունի:
	Ընդունվել է ի գիտություն:
«Մնացած գումար» եզրույթը կիրառվում է Օրենքի 4-րդ հոդվածի 2-րդ մասում և ձևավորվում է նույն հոդվածի 1-ին մասով սահմանված ընդհանուր գումարներից միանվագ գումարները վճարելուց հետո։ Մնացած գումարը 2017-ից հետո տեղի ունեցած դեպքերի համար վճարվում է ամսական հավասար վճարների տեսքով՝ 20 տարվա ընթացքում։
Նախագծով առաջարկվում է 1998-2016թթ տեղի ունեցած հատուցման դեպքերի համար չվճարել միանվագ գումարները և վճարել միայն ամսական հավասար վճարները՝ հստակեցնելով 20 տարվա հաշվարկը։
Այս մոտեցման հիմքում ընած է այն հանգամանքը, որ մինչև 2017 թվականի հունվարի 1-ը տեղի ունեցած Հատուցման դեպքերում իրավահարաբերությունները ծագելու պահին գործող օրենսդրությամբ զինծառայողը ձեռք է բերել զինվորական կենսաթոշակի իրավունք, իսկ զոհված (մահացած) զինծառայողի ընտանիքի անդամը՝ օրենքով սահմանված պայմաններին բավարարելու դեպքում՝ կերակրողին կորցնելու դեպքում զինվորական կենսաթոշակի իրավունք:
Սա նշանակում է, որ այդ անձանց պետական բյուջեից վճարվել է զինվորական կենսաթոշակ և պարգևավճար, իսկ 2015-2016թթ և 2008-2014թթ տեղի ունեցած հատուցման դեպքերի համար՝ նաև լրացուցիչ գումարներ  Զինապահից (համապատասխանաբար, 2018 թվականի սեպտեմբեր և 2019 թվականի ապրիլ ամիսներից):
Այս տեսանկյունից նախագծի հիմնավորումը խմբագրվել է։

	3. Նախագծի 4-րդ հոդվածով առաջարկվում է սահմանել, որ գործող օրենքի 5-րդ հոդվածի 1-ին մասի կարգավորումները վերաբերելու են մինչև օրենքն ուժի մեջ մտնելը տեղի ունեցած դեպքերին: Մինչդեռ, պարզ չէ՝ ինչով է պայմանավորված նշված նորմի նախատեսման նպատակը, հատկապես հաշվի առնելով այն հանգամանքը, որ այլ դեպքերին վերաբերող հետագա դրույթներում ինքնին հղում է կատարվում 5-րդ հոդվածի 1-ին մասին (օրինակ՝ նույն հոդվածի 2-րդ մաս):
	Ընդունվել է ի գիտություն:
Օրենքի 5-րդ հոդվածի 1-ին մասում կիրառված է «Հատուցման դեպք տեղի ունենալու պարագայում...» ձևակերպումը, որը ցույց է տալիս չսկսված, կատարելի կամ սպասվելիք գործողություն։ 
Նախագծով առաջարկվում է նշված ձևակերպումը խմբագրել․ «Հատուցման դեպք տեղի ունենալու (մինչև սույն օրենքն ուժի մեջ մտնելը տեղի ունեցած լինելու) պարագայում...»։ 
Այս ձևակերպմամբ Օրենքի 5-րդ հոդվածի 1-ին մասը վերաբերելի է դառնում նաև մինչև սույն օրենքն ուժի մեջ մտնելը տեղի ունեցած դեպքերին, ինչը հնարավորություն է տալիս Օրենքի կարգավորումները տարածել նաև մինչև                            2017 թվականի հունվարի 1-ը տեղի ունեցած դեպքերի վրա։

	4. Անդրադառնալով նախագծի 6-րդ հոդվածով սահմանված անցումային դրույթներին՝ հարկ ենք համարում նշել, որ դրանց գերակշիռ մասը խիստ անորոշ են, խրթին և հակասական։ Օրինակ՝ 
1) 1-ին մասի համաձայն՝ օրենքն ուժի մեջ է մտնելու պաշտոնական հրապարակման օրվան հաջորդող ամսվա 1-ից, բացառությամբ 1998-2007թթ հատուցման դեպքերին վերաբերող դրույթների, որոնք ուժի մեջ են մտնելու օրենքից բխող համապատասխան ենթաօրենսդրական նորմատիվ իրավական ակտն ուժի մեջ մտնելու օրվան հաջորդող 2-րդ ամսվա 1-ից: Մինչդեռ, ստացվում է, որ ենթաօրենսդրական ակտի գործողության պայմաններում օրենքը չի գործելու, որպիսի հանգամանքն անհասկանալի է։
	Ընդունվել է։
Երկամսյա ժամկետը նախատեսվել է անհրաժեշտ ծրագրային ապահովումը ներդնելու համար։
Խնդիրը կկարգավորվի ենթաօրենսդրական նորմատիվ իրավական ակտով։
Նախագծի 6-րդ հոդվածի 1-ին մասը ուժի մեջ մտնելու ժամկետի առումով խմբագրվել է։ 


 

	2) 4-րդ մասի համաձայն՝ եթե 2008-2016թթ․ տեղի ունեցած հատուցման դեպքերով զինծառայողի ամուսնուն, զավակին, ծնողին, եղբորը կամ քրոջը հիմնադրամի հոգաբարձուների խորհրդի որոշմամբ մինչև 2017 թվականի հունվարի 1-ը տեղի ունեցած հատուցման դեպքերի համար տրվել են հատուցման գումարներ, հիմնադրամի շահառու են հանդիսանալու օրենքն ուժի մեջ մտնելու օրվանից։ Մինչդեռ, պարզ չէ՝ նախատեսվող նորմի նպատակը, այդ թվում՝ շահառուների նշված շրջանակի ընտրությունը և նշված հիմքով զինծառայողների կողմից հատուցում ստացած լինելու դեպքերի չնախատեսումը։
	Ընդունվել է ի գիտություն։
Նախագծի 6-րդ հոդվածի 4-րդ և 7-րդ (լրամշակված տարբերակի՝ 3-րդ և 6-րդ) մասերը խմբագրվել են՝ շահառուների շրջանակը հստակեցնելու նպատակով։ 
Նշված խումբ անձանց հիմնադրամի շահառու հանդիսանալու պահն էական է «Պետական կեսաթոշակների մասին» օրենքի 12-րդ հոդվածի 4-րդ, 13-րդ հոդվածի 10-րդ, 20-րդ հոդվածի 4-րդ, 22-րդ հոդվածի 4-րդ մասերի, 41-րդ հոդվածի  կիրառության համար։ «Պետական կեսաթոշակների մասին» օրենքով հաշմանդամության և կերակրողին կորցնելու դեպքում աշխատանքային և զինվորական կենսաթոշակների իրավունքի իրացման համար էական է հիմնադրամի շահառու հանդիսանալու պահը։

	3) 6-րդ մասի 2-րդ կետով նախատեսվում է, որ օրենքի 4-րդ հոդվածի 2.1-ին մասի 2-րդ կետում նշված 20 տարին հաշվարկվելու է 2015-2016 թվականներին տեղի ունեցած հատուցման դեպքերի համար՝ 2018 թվականի սեպտեմբեր ամսից, իսկ ավելի վաղ՝ 2008-2014 թվականներին տեղի ունեցած հատուցման դեպքերի համար՝ 2019 թվականի ապրիլ ամսից սկսած։ Մինչդեռ, պարզ չէ՝ ինչ տրամաբանություն է ընկած նշված մոտեցման հիմքում: Միևնույն ժամանակ, պարզ չէ՝ օրինակ, 2018 թվականից սկսած մինչև նախագծի ընդունման պահը շահառուներին ինչ ձևով են վճարվելու ամսական հատուցումները (օրինակ՝ միանվագ, թե այլ կերպ):
	Ընդունվել է։
[bookmark: _GoBack]Նախագծի 6-րդ հոդվածի 6-րդ (լրամշակված նախագծի 5-րդ) մասի 2-րդ կետը խմբագրվել է։

	4) 4-րդ մասի համաձայն՝ 2008-2016թթ տեղի ունեցած հատուցման դեպքերով օրենքի 2-րդ հոդվածի 3‑րդ, 4-րդ, 4.1-ին մասերում նշված անձինք, ում հիմնադրամի հոգաբարձուների խորհրդի որոշմամբ մինչև 2017 թվականի հունվարի 1-ը տեղի ունեցած հատուցման դեպքերի համար տրվել են հատուցման գումարներ, հիմնադրամի շահառու են հանդիսանալու օրենքն ուժի մեջ մտնելու օրվանից։ Իսկ 1998-2007թթ տեղի ունեցած հատուցման դեպքերով՝ համապատասխան պետական մարմինների կողմից հիմնադրամին տեղեկություններ ներկայացվելու ամսվան հաջորդող ամսվա 1-ից։ Մինչդեռ, պարզ չէ՝ ինչով է պայմանավորված ժամկետի մեկնարկի մասով առաջարկվող տարբերակված մոտեցումը:
	Ընդունվել է ի գիտություն։
Նախագծի 6-րդ հոդվածի 4-րդ (լրամշակված տարբերակի 3-րդ) մասով առաջարկվող կարգավորումների հիմքում ընկած է այն հանգամանքը, որ  2008-2016թթ տեղի ունեցած Հատուցման դեպքերով Օրենքի 4-րդ հոդվածի 5-րդ մասի 2-րդ կետի համաձայն Զինապահից գումարներ ստացող անձանց համար նախագծի ընդունմամբ փոխվելու է միայն ֆինանսավորման աղբյուրը՝ իրենց ամսական հավասար գումարները նրանք ստանալու են միայն Զինապահից։ Նրանց տվյալներն արդեն իսկ հայտնի են Զինապահին։
1998-2007թթ տեղի ունեցած Հատուցման դեպքերով առկա փաստաթղթերի ուսումնասիրությամբ համապատասխան պետական մարմինների կամ միջգերատեսչական հանձնաժողովի կողմից կամ դատական կարգով դեռ պետք է որոշվի անձի՝ Զինապահի շահառու հանդիսանալը, որից հետո միայն Զինապահի միջոցների հաշվին կվճարվեն ամսական հավասար վճարներ։

	5) 5-րդ մասով նախատեսվում է, որ պետական մարմնի կողմից համապատասխան տեղեկությունները համարվելու են տրված օրենքն ուժի մեջ մտնելու օրվա դրությամբ։ Մինչդեռ, առաջարկվող կարգավորման նպատակը լրացուցիչ պարզաբանման կարիք ունի:
	Ընդունվել է ի գիտություն։
Տե՛ս նախորդ կետի վերաբերյալ տրված պարզաբանումը։

	11. Վարչապետի աշխատակազմի սոցիալական հարցերի վարչություն
	18.08.2026

	
	N 02/10.19/28132-2026

	Օրենքի նախագծի վերաբերյալ առկա են հետևյալ դիտարկումները՝
1. Նախագծի 2-րդ հոդվածով առաջարկվում է օրենքի 2-րդ հոդվածը լրացնել 6.2-րդ մասով, մասնավորապես՝ եթե հատուցման դեպքը 1998-2007թթ տեղի ունեցած համարվելու համար բացակայում են սույն հոդվածի 6.1-ին մասում նշված փաստաթղթերի ցանկում նշված որևէ փաստաթուղթ, ապա զինծառայողի կյանքին կամ առողջությանը մարտական գործողությունների հետևանքով վնաս պատճառված լինելը հավաստվում է Կառավարության սահմանած կարգով տրված միջգերատեսչական հանձնաժողովի եզրակացությամբ կամ դատական կարգով, մինչդեռ միջգերատեսչական հանձնաժողովի կազմի, աշխատակարգի և գործունեության այլ մանրամասների վերաբերյալ կարգավորումներ նախագծում առկա չեն: 
	Ընդունվել է ի գիտություն։
Նախագծի խնդրո առարկա դրույթը նախատեսվել է՝ հաշվի առնելով «Զինվորական ծառայության և զինծառայողի կարգավիճակի մասին» օրենքի 72-րդ հոդվածի 3-րդ մասը, որի կիրարկման իրավակիրառ պրակտիկան կդրվի միջգերատեսչական հանձնաժողովի եզրակացություն տալու կարգի հիմքում։


	2. Նախագծում առկա է նաև խմբագրական վրիպակ, մասնավորապես՝ 
Նախագծի 3-րդ հոդվածով առաջարկվում է օրենքի 4-րդ հոդվածում կատարել լրացում համաձայն որի 1998-2016 թվականներին տեղի ունեցած Հատուցման դեպքերի համար՝ սույն օրենքի 2-րդ մասի 1-ին և 2-րդ կետերում նշված միանվագ վճարվող գումարը չի վճարվում, մինչդեռ առաջարկվող լրացման մեջ խոսվում է միայն «մասի» մասին (հոդվածը, հոդվածի թիվը բացակայում են)
	Ընդունվել է։
Նախագծի 3-րդ հոդվածով Օրենքի 4-րդ հոդվածում լրացվող 2.1-ին մասի 1-ին կետում «օրենքի» բառը փոխարինվել է «հոդվածի» բառով։

	Նախագիծը ներկայացված է հանրային քննարկման՝ www.e-draft.am կայքում։

